Source: https://www.iusinfo.si/medijsko-sredisce/dnevne-novice/266684
Timestamp: 2020-07-10 00:07:05+00:00

Document:
IUS-INFO - Sodišče bo o pritožbi nekdanje šmarješke županje Krnčeve odločalo prednostno
Sodišče bo o pritožbi nekdanje šmarješke županje Krnčeve odločalo prednostno 30.06.2020 13:29 Ljubljana/Šmarješke Toplice, 30. junija (STA) - Upravno sodišče bo o pritožbi, ki jo je nekdanja šmarješka županja Bernardka Krnc vložila na občinski svet, ustavno sodišče pa je nedavno presodilo, da se njegova sodba in sklep občinskega sveta razveljavita ter se zadeva vrne upravnemu sodišču v novo odločanje, obravnavalo prednostno. Kako hitro bo zadeva rešena, sodišče ne ve napovedati.
Predsednica upravnega sodišča Jasna Šegan je za STA danes pojasnila, da je zadeva v reševanju in bo "reševana prednostno, težko pa je napovedati, v kakšnem času bo rešena glede na trenutno obremenjenost sodišča z nujnimi in prednostnimi zadevami".
Pravni zastopnik Krnčeve Damijan Gregorc je za STA povedal, da odločitev sodišča glede na zakon o lokalnih volitvah predvidoma pričakuje v 30 dneh, kako bo to odločilo, pa tako on kot njegova stranka ne želita napovedovati.
Hribar je v zvezi z odločbo ustavnega sodišča za STA dejal, da se od vsega začetka čuti zmagovalca volitev in da delo župana opravlja že drugo leto. Ne predstavlja pa si, "v kakšnem delu bi bile lahko njegovi predhodnici kršene človekove pravice".
"Volilni izid je ugotovljen. Upravno sodišče je dalo pravnomočno sodbo, iz katere izhaja, da na to ni več možnosti pritožbe. Zame je stvar končana," je povzel Hribar.

References: Sodišče 

Sodišče 
 sodišče 
 sodišče 
 sodišče 
 sodišče